**Vastavalt nimekirjale 27.05.2025 nr 6-1/37-22**

**Uulu külas Heidi ja Siimu tee 4 kinnistute detailplaneeringu vastuvõtmine ja avalik väljapanek**

Häädemeeste Vallavalitsuse 21.05.2025 korraldusega nr 198 võeti vastu Uulu küla Heidi ja Siimu tee 4 kinnistute (uute katastritunnustega vastavalt 21401:001:0942 ja 21401:001:0928) detailplaneering, mille planeeringuala suurus on 5,1 ha.

Detailplaneeringu eesmärgiks on detailplaneeringuala üldplaneeringukohane väljaarendamine väikeelamupiirkonnaks. Detailplaneering on kooskõlas kehtiva Tahkuranna valla üldplaneeringuga (kehtestatud Tahkuranna Vallavolikogu 31.05.2012.a määrusega nr 11). Ühepereelamute kruntidele on planeeritud piisavalt suured hoonestusalad, millele on määratud täisehitusprotsent 20%. Ühele krundile ette nähtud hoonete arv on 3, maksimaalse kõrgusega 8,5 m. Veevarustus ja kanalisatsioon on kavandatud ühisveevärgi ja -kanalisatsiooni kaudu. Detailplaneeringuga on kavandatud Siimu tee L1 kinnistuga piirnev transpordimaa katastriüksus (detailplaneeringu põhijoonisel positsioon T01) ja planeeringuala teenindav transpordimaa katastriüksus (detailplaneeringu põhijoonisel positsioon T02), mis antakse peale tehnovõrkude ja teede väljaehitamist üle kohalikule omavalitsusele. Lisaks on kavandatud avalik puhke- ja spordirajatise maa (detailplaneeringu põhijoonisel positsioon H01). Välise tulekustutusvee saamiseks on planeeritud rajada transpordimaa katastriüksusele tuletõrje veevõtumahuti ja kuivhüdrant.

Häädemeeste Vallavalitsus korraldab Uulu külas Heidi ja Siimu tee 4 kinnistute detailplaneeringu avaliku väljapaneku ajavahemikul 11.06.2025-26.06.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 26.06.2025 kirjalikult e-postile haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Marie Reinson

planeerimis- ja maanõunik

marie.reinson@haademeeste.ee

telefon 5788 0015